**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2022. március 31-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta a megjelent fontosabb jogszabályváltozásról és az osztály munkájáról:

1. A Kormány a 2022. március 4. napján kihirdetett 77/2022. (III. 4.) számú rendeletével a koronavírus-világjárvány elleni intézkedések jelentős részét megszüntette, ennek megfelelően a Polgármesteri Hivatal vonatkozásában is módosításra kerültek a korábban kiadott polgármesteri és jegyzői utasítások, így 2022. március 7. napjától csak az alábbi intézkedések maradtak hatályban:

* a Hivatal épületében kötelező a következő biztonsági intézkedések betartása: a vírus tüneteinek észlelése esetén követendő protokoll, szellőztetés, fertőtlenítés, konyhákban létszámkorlátozás;
* az ügyfélfogadás továbbra is az általánostól eltérő rendben zajlik.

1. Megjelent a Kúria 1/2022. KPJE határozata a közterület-használati jogviszony jogi jellegének megítéléséről, amely megállapítja, hogy a közterület-használati jogviszony közjogi jogviszony, így az azzal kapcsolatos jogvita elbírálása a közigazgatási ügyekben eljáró bíróság hatáskörébe tartozik.
2. Az orosz-ukrán háború kapcsán a menekülteket érintően több olyan jogszabály is kihirdetésre került, amely a napi munkavégzésen túl többletfeladatokat ró a Hivatalra. Ezek az alábbiak, amelyek alapján megtett intézkedésekről az Egészségügyi és Közszolgálati Osztály beszámolója ad részletes tájékoztatást:

* a Kormány 86/2022. (III. 7.) Korm. rendelete az ideiglenes védelemre jogosultként elismert személyekkel kapcsolatos veszélyhelyzeti szabályokról, továbbá a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény szabályainak eltérő alkalmazásáról,
* a Kormány 95/2022. (III. 10.) Korm. rendelete a megyei, fővárosi védelmi bizottságok humanitárius feladatai ellátásáról,
* a Kormány 96/2022. (III. 10.) Korm. rendelete az Ukrajna területéről érkezett, ukrán állampolgársággal rendelkező személyek munkavállalásának támogatásáról,
* a Kormány 97/2022. (III. 10.) Korm. rendelete az ideiglenes védelemre jogosultként elismert személyekkel kapcsolatos veszélyhelyzeti szabályokról, továbbá a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény szabályainak eltérő alkalmazásáról szóló 86/2022. (III. 7.) Korm. rendelet módosításáról,
* a Kormány 98/2022. (III. 10.) Korm. rendelete a veszélyhelyzet során felmerülő egyes gazdálkodási szabályokról,
* A Kormány 100/2022. (III. 10.) Korm. rendelete az államháztartásról szóló törvény végrehajtásáról szóló 368/2011. (XII. 31.) Korm. rendelet módosításáról.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2022. 02. 01. - 2022. 02. 28. közötti időszakban 77 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2022. február 24. napján tartott Közgyűlésen megalkotott rendeletek 2022. március 1. napján kerültek kihirdetésre:

• az önkormányzat 2022. évi költségvetéséről szóló 2/2022. (III.1.) önkormányzati rendelet – hatályba lépett 2022. március 2. napján;

• a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló 3/2022. (III.1.) önkormányzati rendelet – hatályba lépett 2022. március 2. napján;

• a településkép védelméről szóló 26/2017. (XII.20.) önkormányzati rendelet módosításáról szóló 4/2022. (III.1.) önkormányzati rendelet – hatályba lépett 2022. március 5. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2022. február 24-i rendes Közgyűlésen elfogadott határozatok és a Közgyűlés jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az iroda végezte a Közgyűlés és a bizottságok hatáskörébe tartozó döntések jogi kontrollját.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az iroda elkészítette a Polgármesteri Hivatal 2022. február 1. – 2022. február 28. közti időszakra vonatkozó iktatókönyvek szerinti hivatali statisztikát:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **2022.02.01. - 2022.02.28.** | |
| **Főszám** | **Alszám** |
| **A) PÉNZÜGYEK** | **3086** | **533** |
| A.1. Adóigazgatási ügyek | 3086 | 533 |
| **B) EGÉSZSÉGÜGYI IGAZGATÁS** | **6** | **26** |
| **C) SZOCIÁLIS IGAZGATÁS** | **291** | **1355** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **177** | **586** |
| E.1. Környezet- és természetvédelem | 21 | 41 |
| E.2. Építésügyek, településrendezés, területrendezés | 36 | 275 |
| E.3 Építésügy | 0 | 0 |
| E.4 Kommunális ügyek | 120 | 270 |
| **F) KÖZLEKEDÉS ÉS HÍRKÖZLÉSI IGAZGATÁS** | **144** | **405** |
| **G) VÍZÜGYI IGAZGATÁS** | **4** | **5** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **636** | **3120** |
| H.1. Anyakönyvi és állampolgársági ügyek | 194 | 375 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 29 |
| H.3. A Választásokkal kapcsolatos ügyek | 3 | 968 |
| H.7. Igazságügyi igazgatás | 8 | 45 |
| H.8. Egyéb igazgatási ügyek | 429 | 1694 |
| **I) LAKÁSÜGYEK** | **117** | **347** |
| **J) GYERMEKVÉDELMI ÉS GYÁMÜGYI IGAZGATÁS** | **13** | **141** |
| **K) IPARI IGAZGATÁS** | **1** | **2** |
| **L) KERESKEDELMI IGAZGATÁS, TURISZTIKA** | **42** | **169** |
| **167M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **31** | **119** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **23** | **43** |
| **R) SPORTÜGYEK** | **2** | **9** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **252** | **1928** |
| U.1. Képviselő-testület iratai | 4 | 41 |
| U.2. Kisebbségi önkormányzat iratai | 3 | 0 |
| U.3. Szervezet, működés | 125 | 608 |
| U.4. Iratkezelés, ügyvitel | 4 | 35 |
| U.5. Személyzeti, bér- és munkaügyek | 9 | 477 |
| U.6. Pénz- és vagyonkezelés | 107 | 756 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **1** | **133** |
| X.1. Honvédelmi igazgatás | 0 | 1 |
| X.2. Polgári védelmi, katasztrófavédelmi igazgatás | 1 | 132 |
| **IKTATOTT ÜGYIRATOK SZÁMA ÖSSZESEN:** | **4826** | **8921** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az iroda elvégezte a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló 3/2022. (III.1.) önkormányzati rendelet alapján a dolgozók illetményének 2022. március 1. napjától történő változásával kapcsolatos feladatokat.

A **Vagyongazdálkodási és Városfejlesztési Iroda** az előző Közgyűlés óta folyamatosan végezte az SZMSZ-ben meghatározott feladatait.

Az előző Közgyűlés óta eltelt időszakban 730 db vagyongazdálkodással összefüggő és 609 városfejlesztéssel összefüggő iktatott ügyirat keletkezett az irodán.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés).

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése).

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

**2.** Az iroda a **városfejlesztési feladatkörében az alábbiakról számol be:**

Az 1625/2021. (IX.3.) Korm. határozat értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések:** A benyújtott pályázat érdemi elbírálása megkezdődött. A tervek elkészültek a Paragvári utca, Dozmat utca és Magyar László utca tekintetében, a Nádasdy utcánál még folyamatban vannak, a szerződésben rögzített határidőre elkészülnek.
* **Gyöngyös-patak hídrekonstrukció:** az engedélyezési tervek elkészültek, az engedélyezési folyamat elindult.
* **a Vásárcsarnok környékének rekonstrukciója, kapcsolódó parkolók kialakítása:** A „Szombathelyi Vásárcsarnok felújítása” projekt keretében elkészültek a tervek. A II. ütemre vonatkozó kiviteli tervek felülvizsgálata és a tervezői költségbecslés elkészült.
* **Víztorony és környezetének fejlesztése, II. ütem:** A tervezési szerződés aláírásra került. A tervfelülvizsgálat megtörtént. Az új játszótér kiviteli tervek elkészültek.

A teljeskörű projektmenedzsment feladatokat a Savaria Városfejlesztési Nonprofit Kft. végzi.

**Szombathely Megyei Jogú Város Fenntartható Energia és Klíma Akcióterve (SECAP)** elkészült, a Közgyűlés döntött az elfogadásáról. A SECAP adatainak feltöltése a Polgármesterek Szövetsége honlapra folyamatban van.

A **Gothard-kastély** Modern Városok Program projektben egyeztetések vannak folyamatban a támogatás felhasználásáról a kastély állagmegóvására, illetve többletforrás bevonásának lehetőségéről.

**A Szent Márton Terv II.** MVP projekt lezárult, a fel nem használt kb. 200 millió Ft támogatás hamarosan visszafizetésre kerül, a záró beszámoló benyújtása megtörtént. A fel nem használt támogatás egyeztetéseket követően más MVP célra felhasználhatóvá válik.

A fentiekkel kapcsolatos előterjesztés a Tisztelt Közgyűlés napirendjén szerepel.

A TOP közösségi szinten irányított helyi fejlesztési program **(CLLD)** keretében valamennyi projektben folyik a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben az örökségvédelmi engedély megszerzését követően folyik a kiviteli tervek készítése.

A **Belvárosi közösségi tér fejlesztése** projektben elkészültek a kiviteli tervek, jelenleg az 1. sz. szakmai beszámoló és egy módosítási kérelem hiánypótlása, valamint a közbeszerzés előkészítése zajlik.

A **Játszóterek fejlesztése** projektben, melyet a SZOMPARK-kal konzorciumban valósít meg az Önkormányzat, befejeződött a tervezés, előkészítés alatt áll a közbeszerzési eljárás. A Közreműködő Szervezet felé módosítási igényt nyújtottunk be a pályázat és a tervek műszaki tartalma közti eltérések miatt, ennek hiánypótlása megtörtént.

A **Tószer téri sportpálya közösségi célú fejlesztése című** projekt módosítási igényénének hiánypótlása zajlik, elfogadását követően kezdődhet meg a közbeszerzési eljárás indítása.

A **Közösségi terek sportfunkciókkal való bővítése** és a **11-es Huszár úti lakótelepen lévő közpark közösségi célú fejlesztése** című projektek tekintetében módosítási kérelem benyújtása történt meg, melynek elfogadása folyamatban van. Ezt követően kezdődhet meg a közbeszerzési eljárás indítása.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt keretében Szombathely Megyei Jogú Város Önkormányzata kezdeményezte a Konzorciumi Tag cseréjét, szerződésmódosítási kérelem keretében, melyre 2022. 02. 28-án hiánypótlási felhívás érkezett a Közreműködő Szervezet részéről. A hiánypótlás 2022. 03. 02-án beküldésre került.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében a HACS 2022.02.11-én elfogadta a műszaki tartalom változás indoklását, amely szerződésmódosítási kérelem formájában történő benyújtása a Közreműködő Szervezet részére folyamatban van. A Közreműködő Szervezet 2022. 03. 02-án jóváhagyta a 2. és a 3. mérföldkő eltolását.

A **TOP-7.1.1-16-H-ERFA-2020-00780** számú **„A Szedreskert szabadtéri közösségi rendezvénytérré fejlesztése”** című projekt esetében a HACS 2022. 02. 08-án elfogadta a műszaki tartalom változás indoklását, a módosítási idény 2022. 02. 16-án benyújtásra került a Közreműködő Szervezet részére, melyre 2022. 03. 07-én érkezett 30 napos hiánypótlási felszólítás.

A Horizont2020-as **JUSTNature** projekt megvalósítása részeként a menedzsment csapat a helyi támogató csoport tagjainak kiválasztásán és meghívásán, valamint a projektmegvalósítás tudományos szintű vizsgálataihoz szükséges adatszolgáltatásokon dolgozik.

A „**Gazdaság-és foglalkoztatásfejlesztési partnerség a Szombathelyi járás területén**” című projektben a partnereknél a projekt megvalósítása, a szakmai tevékenység folyamatos. A Kormányhivatal által kezdeményezett módosítási kérelem elbírálása megtörtént, újabb módosítási kérelem benyújtása van folyamatban. A projekt záró rendezvénye megtörtént március 10-én. Folyamatban van a minősítési folyamat, valamint a záráshoz kapcsolódó tevékenységek előkészítése.

A „**Szombathely fenntartható mobilitási tervének elkészítése (SUMP)”** projektben a Trenecon Kft. megküldte a SUMP szakértői változatát megrendelői egyeztetésre és – a szakai áttekintés alapján jelzett módosításokat követően – társadalmasításra. A március 16-i online egyeztetésen szakmai tájékoztatást nyújtott a Trenecon Kft. a dokumentumról.

Az **Interreg CENTRAL EUROPE** program 2021-27-es ciklusbeli első felhívására benyújtásra kerültek a **Take-IT-home** és **COOL-CE** rövid nevű pályázatok.

A **HIPA** újabb beruházó érdeklődését közvetítette, a város szempontjainak is megfelelő megkeresésekre megadásra került a szükséges adat- és térképszolgáltatás.

Támogatást nyert a Horizont 2020 programon belül a **European City Facility** felhívásra 2021. decemberében benyújtott pályázatunk, amivel 60.000 EUR támogatást kap városunk egy energiahatékonyság, CO2 kibocsátás csökkentési célú beruházási koncepció elkészítésére. A támogatási szerződés aláírása előkészítés alatt van.

Részt vettünk a Waclaw Felczak Alapítvány **„Dwa bratanki”** felhívására benyújtott pályázat összeállításában. A benyújtás 2022. március 7-én történt meg.

A **Tudományos és Technológiai Park** címpályázat elkészítésére vonatkozóan egyeztetések zajlanak az IPE Ipari-, Tudományos-, Innovációs- és Technológiai Parkok Egyesületének elnökével. A TTP címpályázat elkészítésének határideje a szerződéskötéstől számított 90 nap.

A **TOP-6.2.1-15-SH1-2016-00002** azonosító számú, **„Óvoda fejlesztések Szombathelyen”** elnevezésű projekt esetében az elmúlt időszakban 1 óvoda volt érintett:

* a **Gazdag Erzsi Óvoda:** (Szkendó Építő és Mélyépítő Mérnöki Kft.) A projekt fizikai zárása 2022. 01. 29., 2022. 01. 13-án benyújtásra került a használatbavételi engedély. 2022. 01. 28-án beküldésre került a Közreműködő Szervezet részére a záró szakmai beszámoló és a záró pénzügyi elszámolás, melyet 2022. 03. 02-án a Közreműködő Szervezet jóváhagyott.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében 2022. február 14-án mindkét fél részéről aláírásra került a kivitelezési szerződés. A munkaterület átadás időpontja 2022. február 22. napja volt.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt 2022. 03. 10-én támogatói döntésben részesült. A Savaria Városfejlesztési Nonprofit Kft. elkészítette a felhívásnak megfelelő Megalapozó dokumentumot. A szakmai teljesítési igazolás kiállítása folyamatban van.

A **TOP-6.4.1-15-SH1-2016-00001** számú **„Szombathely Megyei Jogú Város kerékpárosbarát fejlesztése”** című projekttel kapcsolatban benyújtott Támogatási Szerződés módosítás igény (a műszaki tartalom módosítás, közbringa elem elhagyása és a projekt záró dátumának módosítási igénye) aláírás alatt van az Irányító Hatóságnál.

A projekt Szemléletformálási programtervének átdolgozása folyamatban van.

Az **NKA Hangfoglaló Könnyűzene Támogató Program Kollégiuma** által támogatott **„Stratégia alkotás és a szombathelyi könnyűzenei élet fejlesztési koncepciójának kidolgozása”** projektben kapcsolatban a piackutatás elkészült, a tanácsadók elvégezték munkájukat. A projekt megvalósítása folyamatban van, a koncepció készül. Az elszámolás benyújtásának határideje meghosszabbodott, 2022. 03. 31-ről 2022. 06. 30-re módosult.

A **TOP-6.1.4-16-SH1-2017-00004** jelű **„Schrammel Imre életművének méltó elhelyezése Szombathelyen**” című projekt esetében a záró szakmai beszámoló 2021. 12. 22-én benyújtásra került a Közreműködő Szervezet részére. 2022. 02. 09-én hiánypótlási felhívás érkezett, melynek teljesítési határideje 15 nap. A hiánypótlás 2022. 02. 24-én beküldésre került az EPTK felületen.

A **TOP-6.5.2-15-SH1-2016-00001** jelű, **„Megújuló Szombathely – tiszta energia saját erőből”** projekttel kapcsolatban az ajánlattételi felhívás a Miniszterelnökség Közbeszerzési Felügyeletért Felelős Helyettes Államtitkárságának Közbeszerzési Felügyeleti Főosztály részére a folyamatba épített közbeszerzési ellenőrzés keretében megküldésre került. A kivitelezésre vonatkozó ajánlattételi felhívás 2022. 01. 07-én megjelent, 2022. 03. 11-én beérkeztek az ajánlatok, amelyeknek az értékelése folyamatban van.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** és a **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projekttel kapcsolatban támogatási szerződés módosítási kérelem van folyamatban, a mérföldkövek és a projektzárás időpontok módosítása tárgyában.

A **TOP-6.1.5-15-SH1-2019-00002** számú, **Ferenczy utca hiányzó szakaszának kiépítése**” című projekt értelmében 2022. március 7-én megjelent az eljárás eredményéről szóló tájékoztató hirdetmény a Közbeszerzési Értesítőben. E hirdetmény megjelenésével zárult a közbeszerzési eljárás.

A támogatási szerződés 5. sorszámú módosítási igénye 2022. március 10-én hatályba lépett.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

*2022. február 11-től 2022. március 17-ig* az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 9 |
| Adósságkezelés | 0 |
| Átmeneti támogatás | 203 |
| Krízis támogatás | 117 |
| Rendszeres gyógyszertámogatás | 18 |
| Temetési segély | 2 |
| Fűtési támogatás | 6 |
| Rendszeres gyermekvédelmi támogatás | 29 |
| Hátrányos helyzet megállapítása | 14 |
| Önkormányzati lakásban lakók lakbértámogatása | 16 |
| Nem önkormányzati lakásban lakók bérleti díj támogatása | 25 |
| **Összesen** | **439** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – a járványhelyzetre tekintettel telefonon történő környezettanulmányt végeznek.

Közösségi Bérlakás Rendszerbennyilvántartott ingatlanok bérbeadása:

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2022. február hónapban egyingatlan került a KBR rendszerében bérbeadásra.

A Szociális és Lakás Bizottság a 2022. februári ülésén 5 család részére a lakáshasználatuk meghosszabbításáról döntött, továbbá 4 család részére pedig rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások kijelöléséről szóló értesítések megküldése megtörtént.

**Az ukrán-orosz háború miatt fennálló humanitárius veszélyhelyzetben** a Szombathelyre érkező menekültek segítése céljából SZMJV Polgármesteri Hivatalában „Támogatópont” került létrehozásra, amelynek feladata az önkormányzat és intézményei által nyújtott szolgáltatásokhoz történő hozzáférés biztosításával kapcsolatos információátadás és ügyintézés (étkeztetés, lakhatás, egészségügyi alapellátás, bölcsődei/óvodai ellátás stb.), továbbá az állami szervek által nyújtott szolgáltatások  igénybevételével kapcsolatos felvilágosítás, közvetítés. Az ideérkező menekültek elszállásolása a Szombathelyi Egyházmegyei Karitász közreműködésével kerül biztosításra. Az elszállásolt menekültek részére napi egyszeri meleg étel kerül kiszállításra a Pálos Károly Szociális Szolgáltató Központ és Gyermekjóléti Szolgálaton keresztül.

A **Sport és Ifjúsági Iroda** vezetője az alábbi tájékoztatást adta az iroda munkájáról:

Az iroda a 2021. évi sport támogatások elszámolását tartalmazó dokumentációkat fogadta be, melyek ellenőrzése és feldolgozása folyamatban van.

Kiírásra került a szombathelyi székhelyű sportszervezetek 2022. évi támogatására a pályázati felhívás, a sportszervezetek által benyújtott pályázatokat az iroda érkezteti és feldolgozza.

Folytatódott az óvodai és iskolai úszásoktatás téli turnusa, valamint a szombathelyi Jégpálya Köznevelési Intézmények szervezett csoportjai által történő látogatása.

Az iroda megszervezte és lebonyolította a Városi Diáksport rendezvényeket, többek között:

általános és középiskolások részére különböző kategóriában kosárlabda diákolimpia versenyeket,

általános és középiskolások részére különböző kategóriában röplabda diákolimpia versenyeket,

általános iskolások részére különböző kategóriában kézilabda diákolimpia versenyeket,

általános iskolások részére különböző kategóriában terematlétikai diákolimpia versenyeket,

általános iskolások részére teremfutó verseny,

korcsolya tehetségkutató versenyt, 1000m-es váltó korcsolya versenyt, iskolák a jégen tehetségkutató versenyt,

lány torna városi diákolimpiai versenyt.

Az iroda elvégezte a 2022. évben tervezetten megvalósításra kerülő szabadidősport programok előkészítését.

Továbbá gondoskodott a Szombathelyi Neumann János Általános Iskola területén található 3 db műfüves labdarúgó pálya éves karbantartási munkálatainak elvégeztetéséről.

Az iroda közreműködésével kerültek megszervezésre a 2021-2022. évi téli szabadidősport rendezvények Szombathelyen, nevezetesen a téli Jégszezon 14 rendezvényt tartalmazó programsorozata, amelyek közül

1 órás korcsolyázás,

Mesélő Fakutya,

XXXV. Jégkarnevál, Műkorcsolya Verseny,

Jég Veled Szezonzáró Jéggála került lebonyolításra.

Az iroda szervezésében első alkalommal került sor a Városi Asztalitenisz Versenyre.

Az iroda elvégezte a Kábítószerügyi Egyeztető Fórum soron következő ülésének lebonyolításával kapcsolatos feladatokat.

A Vasi Diák Közösségi Szolgálat informatikai rendszerének, feladatainak átalakítása, megújítása folyamatban van és az iroda elvégezte még a Vasi Diák Közösségi Szolgálat tevékenységéből fakadó adminisztratív feladatokat is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2022. február 24 - 2022. március 17. napja között az alábbi feladatokat végezte:

Önként vállalt önkormányzati feladatok és civil területén végzett feladatok:

* Szent Márton Kártya ügyintézés,
* babaköszöntő csomagok előkészítése,
* kapcsolattartás a civil szervezetek képviselőivel,
* az Önkormányzati Támogatási Rendszerben regisztrációk jóváhagyása, elszámolások kezelése, lezárása,
* polgármesteri keret terhére támogatási szerződések elkészítése.

Egészségügy területén végzett feladatok:

* az Egészségügyi Szakmai Bizottság februári üléséről jegyzőkönyv elkészítése,
* februári bizottsági, közgyűlési határozatok végrehajtása,
* márciusi közgyűlési, bizottsági előterjesztések elkészítése,
* várakozási engedély kiállítása,
* támogatási szerződések előkészítése,
* NEAK statisztika elkészítése,
* a beérkezett egészségügyi kitüntetések összesítése,
* panaszügyek intézése,
* a területrendelet módosításának egyeztetetése,
* Kollegiális Vezető Fogorvosi Testület ülésének előkészítése, lebonyolítása,
* Kollegiális Vezető Háziorvosi Testület ülésének előkészítése, lebonyolítása.

Kultúra területén végzett feladatok:

* 2022. februári bizottsági és közgyűlési határozatok végrehajtása,
* rendelkező levelek, támogatási szerződés készítése,
* márciusi bizottsági, közgyűlési előterjesztések elkészítése,
* kulturális intézmények aktuális ügyeinek intézése,
* értéktárral kapcsolatos feladatok.

Köznevelés területén végzett feladatok:

* februári bizottsági, közgyűlési határozatok végrehajtása,
* márciusi bizottsági, közgyűlési határozatok elkészítése,
* 2021. évi belső ellenőrzési jelentések feldolgozása, éves összefoglaló ellenőrzési jelentés elkészítése,
* beérkezett kitüntetési javaslatok összesítése,
* továbbképzési mintaterv elkészítése, óvodák részére történő továbbítása,
* a felügyeleti ellenőrzésben résztvevő óvodák részére tájékoztató értekezlet az ellenőrzés tárgyáról, a belső ellenőrzési iroda által adott útmutató szerint,
* belső kontroll rendszerrel kapcsolatos egyeztetés az óvodákkal.
* A Szombathelyi Közalkalmazottak Érdekegyeztető Tanácsa (SZKÉT) tagjaival azonos kör részére létrehozott konzultációs fórum ülésének összehívása, jegyzőkönyv készítése, érintetteknek kiküldése.
* Az óvodavezetők szabadságolásának dokumentálása,
* törvényességi ellenőrzés lefolytatása a Szombathelyi Aréna Óvodában,
* étkezés ellenőrzése a Szombathelyi Aréna Óvodában,
* óvodai szülők panaszával kapcsolatos ügyintézés,
* a „Szombathely Visszavár” pályázóktól hallgatói jogviszony bekérése az ösztöndíj további finanszírozásához,
* az óvodavezetők gépkocsival történő munkába járás költségtérítésének intézése,
* az óvodai körzethatár módosításának rögzítése a KIR rendszerben és az önkormányzat honlapján.

A **Közgazdasági és Adó Osztály** vezetője az alábbi tájékoztatást adta az osztály munkájáról:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adóvégrehajtási és Könyvelési Iroda** a hátralékkal rendelkező adózókat folyamatosan felszólítja a tartozásuk rendezésére, ennek elmaradása esetén velük szemben végrehajtási intézkedéseket foganatosít, amelyek keretében hatósági átutalási megbízások (inkasszók) kerülnek benyújtására, illetményletiltásra, valamint ingatlanvagyonra történő jelzálogjog, illetve végrehajtási jog alapításával biztosítja a követeléseket és kényszeríti ki a teljesítést.

Magyarország Kormányának 87/2022.(III.7) rendelete értelmében 2022. február 24-től nem kell alkalmazni a helyi adóról szóló 1990. évi C. törvény 30.§-át, azaz nem terheli IFA fizetési kötelezettség, vagyis nem alanya az idegenforgalmi adónak az Ukrajna területéről 2022. február 24. napján vagy azt követően érkezett olyan magánszemély, aki a Magyarországra érkezését megelőzően jogszerűen tartózkodott Ukrajna területén. A fenti rendelkezés a koronavírus-világjárvány elleni védekezésről szóló 2021. évi I. törvény hatályvesztésig, azaz a veszélyhelyzet megszűnéséig marad hatályban.

|  |  |  |  |
| --- | --- | --- | --- |
| **KIMUTATÁS A 2022. MÁRCIUS 17.-IG BEFOLYT ADÓBEVÉTELEKRŐL** | | | |
|  |  |  |  |
| Számlák megnevezése | 2022. évi előirányzat | 2022. 03.17.-ig befolyt | Teljesítés az éves előirányzat %-ban |
| iparűzési adó | 8 200 000 000 Ft | 2 514 079 493 Ft | 30.65% |
| építményadó | 1 234 000 000 Ft | 488 125 026 Ft | 39,55% |

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki.

Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást.

Közreműködött az északi iparterület rendezésével, a terület kiajánlásával, értékesítésével kapcsolatos feladatok ellátásában. A városvezetés által kezdeményezett befektetői megbeszéléseken vett részt, valamint a közművek és út kiépítésével kapcsolatos egyeztetéseket szervezett és folytatott le.

Jegyzői, polgármesteri válaszleveleket készített, főépítészi tájékoztatást nyújtott az ügyfelek megkeresésére válaszolva. Tervezői szakmai konzultációkat folytattunk le, valamint szavazati joggal a főépítész részt vett az állami főépítész által összehívott Területi Tervtanács ülésén.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az osztály munkáját érintően jogszabályváltozások nem kerültek kihirdetésre, illetve nem léptek hatályba.

Az **Általános Hatósági Iroda** 2022. február havi munkavégzéséről az alábbiakban adok tájékoztatást.

Az Általános Hatósági Irodához tartozó *anyakönyvvezetők* munkája során 2022. február 1-28. között az alábbi új anyakönyvi események történtek:

* születés anyakönyvezése: 130,
* házasságkötés: 24,
* haláleset anyakönyvezése: 235.

Az anyakönyvvezetők végzik emellett a papíralapú bejegyzések, adatváltozások rögzítését az Elektronikus Anyakönyvbe. 2022. február 1-28. között a bejegyzett események száma az alábbiak szerint alakult:

* születési események és ehhez kapcsolódó változások: 385,
* házassági bejegyzések és ehhez kapcsolódó változások: 112,
* halotti bejegyzések: 17.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2022. február hónapban 62 ügyben kellett elvégezni ezeket a feladatokat.

2022. február hónapban 5 fő állampolgársági eskütételére került sor.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők 2022. februárban közreműködtek 1 polgári temetésen, továbbá 1 állampolgársági eskütételen is.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2022. február 1-28. között 144 ügyben indult meg a hagyatéki leltározás, összesen 1372 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2022. február hónapban összesen 43 kérelem érkezett:

* 17 kereskedelmi és kulturális célú közterület-használati kérelem;
* 24 kereskedelmi tevékenységgel kapcsolatos kérelem;
* 2 szálláshely-szolgáltatási tevékenységgel kapcsolatos kérelem.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálata során 8 nyilvántartásba vett kereskedelmi tevékenység hivatalból történő törlésére került sor. Az iroda folyamatosan végzi a nyilvántartásba vett kereskedelmi tevékenységek hatósági ellenőrzését. 2022. február hónapban 2 db kereskedelmi tevékenységgel, 1 db teleppel kapcsolatos helyszíni szemle megtartására került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

A közterület használatának szabályairól szóló 2/2011. (I.31.) önkormányzati rendelet 2021. decemberi módosítása megteremtette annak a lehetőségét, hogy folyamatos közterület-használat esetén legfeljebb 3 évre megköthető legyen a közterület-használati szerződés, amennyiben a használó a teljes közterület-használati díjat a szerződés megkötésével egyidejűleg, egy összegben megfizeti. Fenti lehetőséggel 2022. februárban 3 kérelmező élt.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján a vendéglátó üzleteknek 2021. március 31-ig be kellett jelenteni a vendéglátó egység üzlettípusát. A kormányrendelet szabályozása alapján a jegyzőnek, mint kereskedelmi hatóságnak hatósági ellenőrzés keretében ellenőriznie kellett a bejelentési kötelezettség teljesítését.

Az érintett üzleteknél – több esetben történt előzetes tájékoztatást és figyelemfelhívást követően – a hatósági ellenőrzéseket az iroda végrehajtotta, amelynek során egyes vendéglátó üzleteknél megállapításra került, hogy a bejelentési kötelezettségüket nem teljesítették. Ezen vendéglátó üzleteket a hatóság azonnali hatállyal a bejelentési kötelezettség teljesítéséig bezáratta. A bezáratásról szóló határozatok kézbesítését követően az érintett üzletek egy része azonnal eleget tett bejelentési kötelezettségének, egy másik része pedig bejelentette a megszüntetését. A bejelentést ezt követően sem megtevő üzletek tekintetében helyszíni szemlén megállapításra került, hogy nem működnek, így ezen kereskedelmi tevékenységek hivatalból történő törlésére került sor. A bezáratásról szóló döntés végrehajtásának elrendelésére egy esetben sem került sor.

A kereskedelmi tevékenységekről vezetett nyilvántartásában a fenti intézkedéseknek köszönhetően így már csak olyan vendéglátó üzletek szerepelnek, amelyek eleget tettek a vendéglátó egység üzlettípusát érintő bejelentési kötelezettségüknek, és valóban működnek. Ez alapján 2022. március 1. napján Szombathely városában 429 db vendéglátó üzlet működik, amelyek típusai az alábbiak:

1. étterem: 94 db,
2. büfé: 96 db,
3. cukrászda: 28 db,
4. kávézó, alkoholmentes italokra specializálódott vendéglátóhely: 36 db,
5. italüzlet, bár: 60 db,
6. zenés-táncos szórakozóhely: 8 db,
7. munkahelyi / közétkeztetést végző vendéglátóhely: 75 db,
8. gyorsétterem: 20 db,
9. rendezvényi étkeztetés: 1 db,
10. alkalmi vendéglátóhely: 2 db,
11. mozgó vendéglátóhely: 9 db.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, megkeres más hatóságokat, tájékoztatásokat ad. 2022. február hónapban az állatvédelmi hatóság 1 esetben figyelmeztetést, mint közigazgatási szankciót alkalmazott, továbbá 1 esetben az eljárást áttette a hatáskörrel rendelkező Vas Megyei Kormányhivatal Szombathelyi Járási Hivatalhoz.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2022. február hónapban összesen 123 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2022. február hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2022. február | 141 | 71 |

A Hatósági Osztályhoz tartozó **Közterület-felügyelet** 2022. február 1-28. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 168 db lakossági bejelentés érkezett. A lakossági bejelentések a Közterület-felügyelet felé 155 esetben telefonon, 11 esetben elektronikus úton, 2 esetben pedig személyesen történtek.

A Szombathelyi Rendőrkapitányság hivatalos megkeresésére 6 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 7 esetben alkalmazott hangszórón keresztül figyelmeztetést, valamint 1 esetben alkalmazott feljelentést. 73 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása, IPL rendszerben adatlekérés).

A Szombathelyi Rendőrkapitányság különböző szervezeti egységei összesen 17 esetben kértek segítséget.

1. Gépkocsizó reagáló szolgálat

A reagáló szolgálat a fenti időszakban 53 esetben alkalmazott szabálysértések észlelése esetén figyelmeztetést. 7 esetben helyszíni bírságot, 39 esetben a gépjármű üzembentartójának távollétében helyszíni bírságot szabott ki, illetve 23 esetben alkalmaztak feljelentést, és 137 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, mentőhívás, útszakaszok biztosítása, helyszíni ellenőrzés végrehajtása, lakosság tájékoztatása vált szükségessé. A reagáló egység gépjárművek forgalomra alkalmatlan állapota miatt összesen 16 esetben kezdeményezett eljárást.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 227 esetben alkalmaztak figyelmeztetést. Közrendvédelmi szabálysértések miatt a felügyelők 20 esetben éltek a figyelmeztetés lehetőségével.

Helyszíni bírságot közúti közlekedési szabályok megszegése miatt 91 esetben, közrend elleni szabálysértés elkövetése miatt 3 esetben szabtak ki. A kiszabott bírságok összege összesen 1.200.000,- forint volt.

Szabálysértési feljelentést közúti közlekedési szabályok megszegése miatt 4 esetben, közrend elleni szabálysértés elkövetése miatt 7 esetben alkalmaztak.

A járőrszolgálat által mobiltelefonos applikáción keresztül összesen 21 jelzés került beküldésre, amelyek további intézkedéseket igényeltek.

Az Ernuszt Kelemen utca–Márton Áron utca kereszteződésében található szelektív sziget környékének térfigyelőn keresztüli megfigyelése befejeződött. A kamera – a Közgyűlés döntésének megfelelően – áthelyezésre került Szombathely, Rákóczi Ferenc utca 104. szám alatt található szelektív hulladéksziget fölé. Jelenleg ezen a helyszínen az illegális hulladék lerakások megfigyelése, ellenőrzése folyamatos. Az azokkal kapcsolatos közigazgatási eljárások megindítása szinte minden egyes jogsértés alkalmával megtörtént. Ez alól kivételek csak azok az esetek voltak, amelyek időpontjában a kihelyezett kamera technikai okokból üzemen kívül volt. A közbiztonsági térfigyelő kamerarendszernek és a járőrszolgálat általi fokozott ellenőrzésnek köszönhetően elmondható, hogy a szelektív sziget köztisztasága nagy mértékben javult, már a kihelyezést követő második napon felderítésre került az állandó hulladék elhelyező személye. Vele szemben a közigazgatási eljárás megindításra került.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított.

A belváros közbiztonságának és köztisztaságának növelése és annak megóvása érdekében továbbra is állandó járőrpár hajtja végre a közterületi ellenőrzéseket, valamint a szükséges intézkedéseket.

1. Mezőőri szolgálat

A mezőőri szolgálat munkatársai a külterületi részeken 5 esetben észleltek és dokumentáltak illegális hulladéklerakást, amelyben a szükséges intézkedéseket maradéktalanul megtettük és lefolytattuk. A Szombathelyi Rendőrkapitányság irányába nem vált szükségessé büntető eljárás kezdeményezése. Redmine applikáción keresztül 1 esetben történt jelzés leadása.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2022. februári tevékenységéről az alábbiakban számolok be:

|  |  |
| --- | --- |
| 2022. február hónap | db |
| A hónap 1. napján a telepen lévő kutyák száma | 7 |
| Közterületen befogott kutya | 8 |
| A telepről a gazdának átadott kutya | 8 |
| Örökbeadott kutya | 2 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Lakossági bejelentésre közterületen keresett, de meg nem talált kóbor eb | 5 |
| Kutyatetem | 0 |
| Egyéb állattetem (galamb, sün, macska, patkány stb.) | 10 |
| A hónap utolsó napján a telepen lévő kutyák száma | 5 |

Fenti intézkedéseken felül hatósági eljárás keretében nem került sor állat beszállítására, illetve hatósági megfigyelésére. Ebtámadás miatt a Szolgálat közreműködését a fenti időszakban nem kérték.

1. Egyéb feladatok

*Forgalomra alkalmatlan gépjárművek:* A fenti időszakban összesen 26 esetben történt észlelés. 6 db gépjármű került elszállításra, amelyből 1 gépjárművet a tulajdonosok a jogszabályban előírt költségek megfizetését követően kiváltottak.

A közterületről a korábbi években elszállított gépjárművek közül összesen 3 esetben történt forgalomból való végleges kivonás az illetékes kormányhivatal által. Ezen felül folyamatban lévő kérelmezési eljárásunk 3 esetben van.

A Felügyelet a tulajdonjogban történt változás bejegyzésének elmulasztása miatt hivatalból nem kezdeményezte járművek ideiglenes kivonását.

*Büntető eljárások:* A fenti időszakban a Közterület-felügyelet büntetőeljárást 1 esetben kezdeményezett a Szombathelyi Rendőrkapitányság felé.

*Illegális hulladék elhelyezés:* A hatáskörrel rendelkező Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 9 esetben kezdeményezett a Felügyelet közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 9 esetben indított a Közterület-felügyelet közigazgatási hatósági eljárást az elkövetett szabályszegések miatt. Összesen 5 esetben történt határozathozatal, 2 esetben az eljárások megszüntetésre kerültek. Jelenleg 58 közigazgatási eljárás van folyamatban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A veszélyhelyzet elrendelésének időszakában a Közbeszerzési Bíráló Bizottság megszakítás nélkül végezte munkáját, határozatait a módosított ügyrendnek megfelelően távszavazás útján hozta meg. A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az is elvégezte.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP Képtár eszközbeszerzés IV.**  (informatikai eszközök) | A beérkezett ajánlatok bírálata folyamatban van, hiánypótlások műszaki értékelése zajlik. |
| 2. | **TOP Új bölcsőde építése** | A nyertes ajánlattevővel, az Inter-Alp Kft -vel a szerződés 2022. február 14. napján aláírásra került. |
| 3. | **TOP Ferenczy utca felújítása** | A nyertes ajánlattevővel, a STRABAG Kft- vel a szerződés 2022. február 28. napján aláírásra került. |
| 4. | **TOP Szombathely-Balogunyom kerékpárút** | A nyertes ajánlattevővel, az Alpok Terra Kft. kihirdetésre került az összegezés 2022. 02. 24. napán történő kiküldésével. A nyertes ajánlattevővel a szerződés aláírásra került. |
| 5. | **TOP Szombathely – Vép kerékpárút** | A nyertes ajánlattevő, a Meliorációs és Rekultivációs Kft. kihirdetésre került az összegezés 2022. 03. 10. napán történő kiküldésével. A szerződés március 22. napjától köthető.  A KFF a szabályossági támogató tartalmú záró tanúsítványt 2022. 03. 09.napján kiállította. |
| 6. | **Fitnesz parkok és streetball pályák kialakítása, Szőllősi kultúrház fejlesztése, Szedreskert szabadtéri színpad kialakítása (CLLD projekt)** | A közbeszerzési műszaki dokumentáció átdolgozására van szükség, amelyet a tervező jelenleg készít. Az átdolgozást követően indítható a közbeszerzési eljárás. |
| 7. | **TOP – Képtár vizesblokk felújítása II.** | A megismételt eljárás a KBB következő ülésén indítható. |
| 8. | **Játszóterek fejlesztése (CLLD)** | A közbeszerzési műszaki dokumentáció módosítása az Államkincstárnál van jóváhagyás alatt. A módosítások jóváhagyását követően indítható a közbeszerzési eljárás. |
| 9. | **Zanati kerékpárút** | A közbeszerzési eljárás indításának műszaki – közbeszerzési egyeztetése zajlik. |
| 10. | **Belterületi utak fejlesztése**  **(Paragvári u., Nádasdy u., Magyar u.,**  **Dozmat u. )** | A közbeszerzési eljárás indító dokumentumait a közbeszerzési tanácsadó véglegesíti, kézhezvételt követően a KBB következő ülésére előterjesztés készül. |

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján 2022. február 12. és 2022. március 17. napja közti időszakban az ***iktatott ügyek száma 659 db***, amelyből

* parkfenntartás 32 db,
* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek

bontása, útcsatlakozások kialakítása, rendezvények) 187 db,

* úthiba 24 db,
* behajtási engedély 12 db,
* telephely igazolások 8 db,
* köztemetők üzemeltetése és fenntartása 1 db,
* csapadékvíz-elvezetés 4 db,
* helyi közösségi közlekedés 17 db,
* a köztisztaság 86 db,
* kéményseprő ipari közszolgáltatás 4 db,
* az e-közműegyeztetéssel, a nem közművel összegyűjtött háztartási

szennyvíz begyűjtéséről és ártalommentes elhelyezése 0 db

**összesen: 375 db**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás), zajvédelmi és hulladékgazdálkodási ügyekben.

2022. február 12. és 2022. március 17. napja közti időszakban az iktatott hatósági ügyek szám 284 db, amelyből

* fakivágás 47 db,
* közterület-használat 104 db,
* vízgazdálkodás 0 db,
* környezetvédelem (zajvédelem és egyéb) 47 db,
* hulladékgazdálkodás 86 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

„Szombathely Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában közszolgáltatási szerződés II. számú módosítása megtörtént a Blaguss Agora Hungary Kft-vel, a menetrend módosítás miatt.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, valamint javítása a városban folyamatosan történik.

A város területén lévő zárt csapadékcsatorna és víznyelő mosatása időjárástól függően folyamatosan kerül elvégzésre.

A Parkerdő területére kettő darab zárható hulladékgyűjtő konténer került kihelyezésre a kint élők kommunális hulladékának gyűjtése céljából, melynek a bérlését a város 2022. január 1-től megrendelte, de az elszállítás díját nem az önkormányzat fizeti.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

20 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., SZOMHULL NKft., Vasi Flóra Kft., Szkendó Kft.)

A Szombathelyi Parkfenntartási Kft. a parkfenntartási feladatokat, mint fametszést, parkok takarítását, balesetveszélyes fák kivágását, fa pótlásokat folyamatosan végzi. Az „1000 fa projekt”-ből a „VárosFa” program keretében a Külső Rumi úton 20 db amerikai hárs telepítése történt meg március elején. A 7. sz. választókörzetben a Falco Zrt. támogatásaként megvalósuló 73 db fa telepítése folyamatban van.

A BPW Hungária Kft.-nek előírt fapótlás is megtörtént a Csaba utcában (14 db fa).

A Falco Zrt. támogatásával a Mérleg utcai játszótér kivitelezése folyamatban van.

A Rohonci u. 46-50. keleti oldalán lévő játszótérre 1 db mozdony és 1 db vagon kihelyezése megtörtént, a műszaki átadás folyamatban van.

A redmine rendszeren keresztül, a „Szépítsük Együtt Szombathely” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatos.

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** kivitelezőjének kiválasztására vonatkozó közbeszerzési eljárás eredményesen zárult, a szerződéskötés előkészítése megkezdődött.

**Szombathely-Balogunyom településeket összekötő kerékpárút** szakaszra vonatkozó közbeszerzési eljárás eredményesen zárult, a kivitelezővel a szerződéskötés megtörtént.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat keretén belül a kivitelező, Inter-Alp Építőipari és Szolgáltató Kft. az építési munkákat megkezdte, a munkavégzés folyamatos.

Eszközbeszerzésre vonatkozó indikatív ajánlatkérés folyamatban van.

**TOP-6.1.4-16 „Képtár turisztikai fejlesztése”** című pályázat:

Az informatikai eszközök beszerzésére vonatkozóan az ajánlatok megérkeztek, azok műszaki-szakmai értékelése folyamatban van.

A Képtár épületébe látogatók részére fenntartott női-férfi vizesblokk felújítására vonatkozó közbeszerzési eljárás eredménytelenül zárult. A megismételt eljárás előkészítése folyamatban van.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"** A kivitelezési munkákra szerződött IMOCENT Kft. a kivitelezési munkákat folyamatosan végzi. A jelenlegi készültségi szint hozzávetőlegesen 80%.

**TOP-6.1.5-15-SH1-2019-00002 Ferenczy I. utcai fejlesztés:** a kivitelező beszerzésére vonatkozó közbeszerzési eljárás eredményesen zárult, a legkedvezőbb ajánlatot adó Strabag Generálépítő Kft.-vel a szerződéskötés megtörtént. A munkaterület 2022. március 11-én átadásra került.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-101-1** **A Tószer téri sportpálya közösségi célú fejlesztése - streetball pályák projektben:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a 11-es Huszár úti 2 db streetball pálya kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00783 jelű „Játszóterek fejlesztése” projektben** aSzombathely, 3785/332 (Nagy László utca - Kodály Zoltán utca) és 6615/31 hrsz. (Barátság utca) alatti ingatlanokon a játszótér felújítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** az örökségvédelmi engedély rendelkezésre áll, a kiviteli tervdokumentáció és az árazott költségvetés készítése folyamatban van. A műszaki ellenőr beszerzése megtörtént.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kiviteli tervdokumentáció és tervezői költségvetés rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** az engedélyezési és teljes körű kiviteli tervdokumentáció árazott és árazatlan költségvetés elkészült. A közbeszerzési eljárás megindítása előkészítés alatt.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz kérelmet nyújtott be az Önkormányzat a Támogatási Szerződésben megjelölt projekt fizikai befejezésének 2023. augusztus 31. napjára történő módosítására. A kérelem elbírálása folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt, illetve a rögzített feladatok megvalósításához szükséges pénzügyi fedezet megteremtésének vizsgálata folyamatos. A kiviteli tervek rendelkezésre állnak.

A Közgyűlés a 266/2021.(XII.16.) Kgy. sz. határozata alapján a támogatási összeg felhasználási módjának vizsgálata – pályázati, tervezési és engedélyeztetési oldalról – folyamatos.

**1625/2021. (IX.3.) Korm. határozat szerinti 905 millió Ft támogatás**

* A Vásárcsarnok környezetének rekonstrukciójához (parkolók létesítése, út és járda korrekciók) készült kiviteli tervdokumentáció, illetve a tervezői költségbecslés rendelkezésre áll, a közbeszerzési eljárás előkészítése megkezdődött.
* A Víztorony környezetének fejlesztéséhez (útfejlesztések és játszótér létesítése) készült kiviteli tervdokumentáció és árazott költségvetés rendelkezésre áll, a közbeszerzési eljárás előkészítése megkezdődött.
* A Szent István király utcai hídrekonstrukcióra vonatkozó tervezési szerződés megkötésre került, a tervek e-közműre történő feladása megtörtént, az engedélyezési tervek elkészültek, az engedélyezési folyamat elindult.
* Belterületi útfejlesztésekkel összefüggésben kiviteli tervdokumentáció és árazott költségvetés rendelkezésre áll, a közbeszerzési eljárás elindítása folyamatban van. A támogatásból megvalósuló egyes elemekkel összefüggésben a műszaki ellenőrrel a szerződéskötés megtörtént.

**1625/2021. (IX.3.) Korm. határozat szerinti + 300 millió Ft támogatás**

Zanati kerékpárút fejlesztése projekt: a Zanati kerékpárút építési engedélye rendelkezésre áll. A műszaki ellenőr megbízási szerződéskötés megtörtént. A feltételes közebszerzési eljárás előkészítése folyamatban van.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Szombathely-Kőszeg ivóvízellátási rendszer, valamint a szennyvízelvezetési és -tisztítási rendszer részét képező települési önkormányzatok, mint ellátásért felelősök a víziközmű szolgáltatásról szóló 2011. évi CCIX. törvényben kötelezően előírt víziközmű vagyonértékelési feladatok elvégzésére a Vasivíz Zrt.-vel kötöttek megbízási szerződést. A Vasivíz Zrt. a lefolytatott közbeszerzési eljárást követően a feladatra a Pátria Consult Gazdasági Tanácsadó és Vagyonkezelő Zrt.-vel szerződött. A szerződött fél a munkákra vonatkozó részletes ütemtervet átadta. A szerződésekhez kapcsolódóan a vagyonértékelés finanszírozásáról, valamint a vagyonértékelési folyamat lebonyolításához kapcsolódó pénzügyek kezeléséről szóló, finanszírozási pontosításokat rögzítő nyilatkozat aláírása megtörtént.

A Vasivíz Zrt. által kezdeményezett VEF-2019-48 „Energiahatékonyság fejlesztése a Vasivíz Zrt. szolgáltatási területén” nyertes pályázat megvalósításához a Konzorciumi megállapodás 2021. július 13-án aláírásra került.

A Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi. A 2021-2035 időszak GFT-je (Gördülő Fejlesztési Terv) módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) jóváhagyásának beszerzése megtörtént.

A magánberuházásban kiépülő víziközművek tulajdonba adásával kapcsolatos ügyek intézése folyamatos.

**Egyéb beadványokkal kapcsolatos feladatok végrehajtása:**

A Szombathely, Laky Demeter utcai posta újra nyitásával összefüggésben az elszámolás megtörtént.

**Egyéb tervezések:**

* Bakó utcai nagy játszótér tervezési feladatokra vonatkozóan a tervező beszerzésre, és a tervezési szerződés aláírásra került, a tervezés folyamatban van.
* Szent István parkban található szökőkút rekonstrukciójához a tanulmányterv elkészült.
* Szent István király utca – Rumi út csomópontjában gyalogos átkelőhely kialakítására vonatkozó engedélyezési és teljeskörű kiviteli terv elkészítésére vonatkozóan az ajánlatkérés kiküldésre került, az ajánlatok beérkeztek. A szerződéskötés előkészítése megkezdődött.
* 86. számú Rédics-Szombathely-Mosonmagyaróvár másodrendű főút 80+153 km szelvényében lévő csatlakozás ideiglenes használatára vonatkozó tervdokumentáció elkészítésére vonatkozóan az ajánlatkérés kiküldésre került, az ajánlatok beérkeztek. A szerződéskötés előkészítése megkezdődött.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Publikálta az osztályok által előkészített iForm űrlapokat. Egyeztette a választással és népszavazással összefüggő informatikai feladatokat. Korszerűsítette a Hivatal multifunkciós eszközparkját.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2022. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2021. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2022. februárban befejeződött a Szombathelyi Egyesített Bölcsődei Intézménynél a 2016-2020. gazdasági évekre vonatkozó költségvetési gazdálkodás szabályszerűségének vizsgálata. Az ellenőrzés célja annak megállapítása volt, hogy az intézmény gazdálkodásának szabályozottsága megfelel-e a hatályos jogszabályokban foglaltaknak, továbbá kiterjedt a vizsgálat a szervezet gazdálkodásának áttekintésére, valamint a belső kontrollok működésének megítélésére.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

Ezen időszakban új vizsgálatot indított el az iroda a Szombathely Városi Vásárcsarnoknál a 2017-2020. gazdasági évekre vonatkozó költségvetési gazdálkodás szabályszerűségének vizsgálata tárgyában alábbi szempontok szerint:

* A gazdálkodás szervezettsége, célszerűsége,
* Az intézmény pénzügyi gazdálkodása,
* Számviteli előírások érvényesülése,
* Az intézményi vagyon változásának értékelése,
* A leltározás és a selejtezés ellenőrzése,
* A belső kontrollrendszer kialakítása és működtetése.

A vizsgálat várhatóan március végén fejeződik be.

A **Gondnoksági Iroda** vezetője az alábbi tájékoztatást adta az iroda tevékenységéről:

Az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el az iroda:

A *2022. április 3-i választásokhoz kapcsolódóan* a szavazófülkék és szavazóládák leszállításra kerültek. A szavazókörökbe szükséges terítők varratása, tisztító és - fertőtlenítőszerek, maszkok, gumikesztyűk mellett az irodaszerek, bélyegzők és lámpák árajánlatkérése, megrendelése, valamint beszállítása megtörtént. Szavazóládák beszállítása, karbantartása, tisztítása megtörtént. Az irodaszer és tisztítószer csomagok összeállítása szavazókörönként elkészült. Az országgyűlési választás szavazókörzeteinek virtuális berendezése megtörtént, elkészült a 72 helyszín kiszállítási terve.

A Polgármesteri Hivatal technikai működtetése keretében az alábbi feladatokat kerültek végezték el: a hivatal keleti szárnyában a hőcserélő javítása és vegyszeres tisztítása megtörtént, a nyugati szárnyban lévő fain-coil hálózat új hűtőrendszerének kiépítése tárgyában az árajánlatkérés, szerződéskötés megtörtént, az előkészítő munkálatok elkezdődtek. Elkészült a hivatal 2022-es évre szóló írószer és nyomtatványbeszerzési terve.

A lejáró szerződések tekintetében a versenyeztetési eljárások elindultak (raktárbérlés, liftkarbantartás, klímakarbantartás, üdítőital beszállítás, írószer, tisztítószer). A reprezentációs termékek beszerzésre kerültek.

Kérem a Tisztelt Közgyűlést tájékoztatóm elfogadására.

**Szombathely, 2022. március „ ”**

**/: Dr. Károlyi Ákos :/**

**HATÁROZATI JAVASLAT**

**.…/2022. (III. 31.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal